ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 25.03.1996 
COM(96) 122 τελικό 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την επιβολή οριστικού δασμού αντιντάμπινγκ στις εισαγωγές ορισμένων 
μαγνητικών δίσκων (μικροδίσκων 3,5") καταγωγής Μαλαισίας, Μεξικού και 
Ηνωμένων Πολιτειών Αμερικής και για την οριστική είσπραξη του προσωρινού 
δασμού που επιβλήθηκε 
(υποβληθείσα από την Επιτροπή) 

ΑΠΙΟΛΟΓΙΚΗ ΕΚΘΕΣΗ 
1. Η Επιτροπή, με τον κανονισμό (ΕΟΚ) αριθ. 2426/95 της 14ης Οκτωβρίου 
19951, επέβαλε προσωρινό δασμό αντιντάμπινγκ στις εισαγωγές ορισμένων 
μαγνητικών δίσκων (μικροδίσκων 3,5") καταγωγής Ηνωμένων 
Πολιτειών,Μεξικού και Μαλαισίας. 
2. Μετά την υιοθέτηση των προσωρινών μέτρων, τα ενδιαφερόμενα μέρη που 
το ζήτησαν, έγιναν δεκτά σε ακρόαση από την Επιτροπή και υπέβαλαν 
γραπτές παρατηρήσεις. Κατόπιν αιτήσεως τους, τα μέρη ενημερώθηκαν 
σχετικά με τα ουσιαστικά γεγονότα και τις παρατηρήσεις βάσει των οποίων 
η Επιτροπή προτίθετο να συστήσει την επιβολή οριστικών δασμών και την 
οριστική είσπραξη των ποσών που είχαν κατατεθεί ως εγγύηση μέσω του 
προσωρινού δασμού. Καθορίστηκε επίσης περίοδος εντός της οποίας τα μέρη 
μπορούσαν να κάνουν τις παρατηρήσεις τους μετά την κοινοποίηση των 
αποτελεσμάτων. 
3. Οι προφορικές και γραπτές παρατηρήσεις που υπέβαλαν τα μέρη, 
εξετάστηκαν και, όπου κρίθηκε σκόπιμο, τροποποιήθηκαν τα συμπεράσματα 
της Επιτροπής για να ληφθούν υπόψη αυτές οι παρατηρήσεις. 
4. Τα γεγονότα όπως καθορίστηκαν τελικά, επιβεβαιώνουν το ότι έχει ασκηθεί 
ντάμπινγκ από τους εξαγωγείς της Μαλαισίας και από τους εξαγωγείς των 
Ηνωμένων Πολιτειών που δεν συνεργάστηκαν, καθώς και ότι έχει προκληθεί 
ζημία στην κοινοτική βιομηχανία, η οποία αποδείχθηκε από τη συμπίεση των 
τιμών και την συνεπακόλουθη έλλειψη αποδοτικότητας. 
5. Κάτω από αυτές τις συνθήκες, η Επιτροπή θεωρεί ότι είναι προς το 
συμφέρον της Κοινότητας να υιοθετηθούν οριστικά μέτρα που θα 
εξουδετερώσουν τις ζημιογόνες επιπτώσεις των εν λόγω εισαγωγών που 
αποτελούν αντικείμενο ντάμπινγκ. Κατά συνέπεια, σύμφωνα με το άρθρο 9 
του κανονισμού (ΕΟΚ) αριθ. 3283/942, η Επιτροπή, μετά από διαβουλεύσεις 
στο πλαίσιο της συμβουλευτικής επιτροπής, προτείνει την επιβολή οριστικών 
δασμών αντιντάμπινγκ στις εισαγωγές ορισμένων μαγνητικών δίσκων 
(μικροδίσκων 3,5") καταγωγής Ηνωμένων Πολιτειών, Μεξικού και 
Μαλαισίας. 
6. Λόγω των περιθωρίων του ντάμπινγκ που καθορίστηκαν και της 
σοβαρότητας της ζημίας που έχει προκληθεί στην κοινοτική βιομηχανία, 
προτείνεται επίσης τα εισπραχθούν οριστικά τα ποσά που έχουν κατατεθεί 
ως εγγύηση μέσω του προσωρινού δασμού, για το ύψος του δασμού που 
επιβάλλεται οριστικά. 
*ΕΕ αριθ. L 249, 17.10.1995, σελ. 3. 
2ΕΕ αριθ. L 349, 31.12.1994, σελ. 1. 
Α 
Κανονισμός (ΕΚ) αριθ του Συμβουλίου 
της ... 
για την επιβολή οριστικού δασμού αντιντάμπινγκ στις εισαγωγές ορισμένων 
μαγνητικών δίσκων (μικροδίσκων 3,5") καταγωγής Μαλαισίας, Μεξικού και 
Ηνωμένων Πολιτειών Αμερικής και για την οριστική είσπραξη του προσωρινού 
δασμού που επιβλήθηκε 
Το Συμβούλιο της Ευρωπαϊκής Ένωσης, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό (ΕΚ) αριθ. 3283/94 της 22ας Δεκεμβρίου 1994 για την άμυνα κατά 
των εισαγωγών που αποτελούν αντικείμενο ντάμπινγκ εκ μέρους χωρών μη μελών 
της Ευρωπαϊκής Κοινότητας3, όπως τροποποιήθηκε τελευταία από τον κανονισμό 
(ΕΚ) αριθ. 1251/954, και ειδικότερα το άρθρο 9, 
την πρόταση που υπέβαλε η Επιτροπή μετά από διαβουλεύσεις στο πλαίσιο της 
συμβουλευτικής επιτροπής, 
Εκτιμώντας ότι: 
Α. Προσωρινά μέτρα 
(1) Η Επιτροπή, με τον κανονισμό (ΕΟΚ) αριθ. 2426/955, που στο εξής θα 
καλείται "ο κανονισμός για τον προσωρινό δασμό", επέβαλε προσωρινό 
δασμό αντιντάμπινγκ στις εισαγωγές στην Κοινότητα ορισμένων μαγνητικών 
δίσκων (που στο εξής θα καλούνται "μικροδίσκοι 3,5") καταγωγής Ηνωμένων 
Πολιτειών, Μεξικού και Μαλαισίας που υπάγονται στον κωδικό ΣΟ ex 8523 
20 90. 
Β. Μεταγενέστερη διαδικασία 
(2) Μετά την επιβολή του προσωρινού δασμού αντιντάμπινγκ, ένας παραγωγός 
της Μαλαισίας που συνεργάστηκε, και μία εταιρεία παραγωγής στις 
Ηνωμένες Πολιτείες και στο Μεξικό, που είχε ενημερώσει ρητώς την 
Επιτροπή σχετικά με την πρόθεση της να μη συνεργαστεί κατά τη διαδικασία, 
έγιναν δεκτοί σε ακρόαση από την Επιτροπή? Τα δύο μέρη υπέβαλαν επίσης 
γραπτές παρατηρήσεις γνωστοποιώντας τις απόψεις τους σχετικά με τα 
συμπεράσματα. 
ΈΕ αριθ. L 349, 31.12.1994, σελ. 1. 
4ΕΕ αριθ. L 122, 02.06.1995, σελ. 1. 
5ΕΕ αριθ. L 249, 17.10.1995, σελ. 3. 
(3) Κατόπιν αιτήσεως τους, τα μέρη ενημερώθηκαν σχετικά με τα ουσιαστικά 
γεγονότα και τις παρατηρήσεις βάσει των οποίων η Επιτροπή προτίθετο να 
συστήσει την επιβολή οριστικών δασμών και την οριστική είσπραξη των 
ποσών που είχαν κατατεθεί ως εγγύηση μέσω του προσωρινού δασμού. 
Καθορίστηκε επίσης εύλογη περίοδος εντός της οποίας τα μέρη μπορούσαν 
να κάνουν τις παρατηρήσεις τους μετά την κοινοποίηση των αποτελεσμάτων. 
(4) Λόγω του όγκου και του περίπλοκου χαρακτήρα των στοιχείων που 
εξετάστηκαν, δεν ήταν δυνατό να περατωθεί η έρευνα εντός της προθεσμίας 
που προβλέπεται στο άρθρο 6, παράγραφος 9 του κανονισμού (ΕΚ) αριθ. 
3283/94 (που στο εξής θα καλείται "ο βασικός κανονισμός"). 
Γ. Υπό εξέταση προϊόν και ομοειδές προϊόν 
(5) Επειδή δεν υποβλήθηκαν νέα επιχειρήματα όσον αφορά το υπό εξέταση 
προϊόν και το ομοειδές προϊόν, επιβεβαιώνονται τα συμπεράσματα που 
συνάγονται στις παραγράφους (8) έως (12) του κανονισμού για τον 
προσωρινό δασμό. 
Α. Ντάμπινγκ 
(6) Για να συναχθούν οριστικά συμπεράσματα, το ντάμπινγκ καθορίστηκε με 
βάση την ίδια μέθοδο με εκείνη που είχε χρησιμοποιηθεί για τον προσωρινό 
καθορισμό του ντάμπινγκ. Ο υπολογισμός των περιθωρίων του ντάμπινγκ 
τροποποιήθηκε μόνον για να ληφθούν υπόψη τα ενδεχόμενα λάθη ή οι 
τεχνικές τροποποιήσεις στο βαθμό που τα μέρη είχαν υποβάλει νέα στοιχεία 
και επιχειρήματα για τις μεθόδους υπολογισμού. 
(7) Βάσει των ανωτέρω, επιβεβαιώνονται τα συμπεράσματα που αναφέρονται 
στις παραγράφους (14) έως (20) του κανονισμού για τον προσωρινό δασμό, 
με τις κατάλληλες τροποποιήσεις. 
Περιθώρια τον ντάμπινγκ 
(α) Παραγωγοί που συνεργάστηκαν 
(8) Σε ό,τι αφορά τους παραγωγούς των Ηνωμένων Πολιτειών Αμερικής και του 
Μεξικού που συνεργάστηκαν, επιβεβαιώνονται τα συμπεράσματα που 
συνάγονται στην παράγραφο (21) του κανονισμού για τον προσωρινό δασμό. 
(9) Βάσει των τεχνικών τροποποιήσεων που έγιναν στον υπολογισμό της 
κανονικής αξίας και της τιμής εξαγωγής για έναν παραγωγό της Μαλαισίας 
που συνεργάστηκε, τα οριστικά περιθώρια του ντάμπινγκ που καθόρισε η 
Επιτροπή, εκφρασμένα ως ποσοστά της τιμής του προϊόντος ελεύθερου στα 
σύνορα της Κοινότητας, για καθεμία από τις ενδιαφερόμενες εταιρείες, είναι 
τα ακόλουθα: 
- Mega High Tech 31.8% 
- Diskcomp 46.4% 
(β) Παραγωγοί που δεν συνεργάστηκαν 
(10) Λόγω ελλείψεως παρατηρήσεων, επιβεβαιώνονται τα συμπεράσματα των 
παραγράφων (23) και (24) του κανονισμού για τον προσωρινό δασμό. 
Ε. Κοινοτική βιομηχανία 
(11) Δεν υποβλήθηκαν νέα επιχειρήματα σχετικά με τον ορισμό της κοινοτικής 
βιομηχανίας. Επομένως επιβεβαιώνονται τα συμπεράσματα που συνάγονται 
στις παραγράφους (25) έως (28) του κανονισμού για τον προσωρινό δασμό. 
ΣΤ. Ζημία 
1. Τιμές των εισαγωγών που αποτελούν αντικείμενο ντάμπινγκ 
(12) Ο παραγωγός στις Ηνωμένες Πολιτείες και στο Μεξικό που αναφέρεται στην 
παράγραφο (2) ανωτέρω, προέβαλε αντιρρήσεις όσον αφορά τη 
χρησιμοποίηση των στοιχείων της Eurostat ως θετικά αποδεικτικά στοιχεία 
για τις χαμηλότερες των κοινοτικών τιμές που εφήρμοζαν οι εταιρείες που 
δεν συνεργάστηκαν, και αυτό για δύο λόγους: κατ'αρχήν, επειδή το σύστημα 
διανομής στην κοινοτική αγορά-είναι παρόμοιο με εκείνο των αμερικανών 
και μεξικανών παραγωγών που συνεργάστηκαν, οποιαδήποτε χαμηλότερη 
τιμή από τις κοινοτικές που εφήρμοζε, ήταν ελάχιστη- δεύτερον, επειδή ο 
κωδικός ΣΟ στο οποίο στηρίζονται τα στοιχεία της Eurostat για τους 
μικροδίσκους 3.5%, αποτελεί κατηγορία "καλάθι" που καλύπτει περισσότερα 
από τα εν λόγω προϊόντα, τα συμπεράσματα που συνάγονται με βάση αυτά 
τα στοιχεία, ενδέχεται να μην είναι ακριβή. 
Αυτοί οι ισχυρισμοί απορρίπτονται. 
Με βάση την ρητή απόφαση αυτού του παραγωγού να μη συνεργαστεί κατά 
την έρευνα, το επιχείρημα του ότι τα περιθώρια των χαμηλότερων των 
κοινοτικών τιμών είναι ελάχιστα, δεν υποστηρίζεται από κανένα αποδεικτικό 
στοιχείο, και συνεπώς ισοδυναμεί με απλό ισχυρισμό. 
Σε ό,τι αφορά την δεύτερη αντίρρηση, είναι η συνήθης πρακτική των 
κοινοτικών οργάνων να χρησιμοποιούν τα στοιχεία της Eurostat ως τα 
καλύτερα θετικά διαθέσιμα στοιχεία των όγκων των εισαγωγών και των 
τιμών ελλείψει πιό αξιόπιστων ενδείξεων από άλλες πηγές. Επιπλέον, η 
μέθοδος που χρησιμοποίησε η Επιτροπή σ'αυτήν και σε δύο άλλες 
προηγούμενες διαδικασίες (βλ. παράγραφος (7) του κανονισμού για τον 
προσωρινό δασμό) για να εξετάσει τον χαρακτήρα "καλαθιού" του εν λόγω 
κωδικού ΣΟ, θεωρήθηκε εύλογη και δεν αποτέλεσε αντικείμενο κριτικής εκ 
μέρους των ενδιαφερομένων μερών. Εν πάση περιπτώσει, ο εν λόγω 
παραγωγός δεν υπέβαλε κανένα αποδεικτικό στοιχείο για το εάν, και σε ποιο 
βαθμό, τα στοιχεία της Eurostat είναι παραπλανητικά σε ό,τι αφορά το εν 
λόγω προϊόν. 
2. Άλλα συμπεράσματα για τη ζημία 
* 
(13) Δεν υποβλήθηκαν νέα στοιχεία και επιχειρήματα σε σχέση με τη σώρευση, την 
αιτιώδη συνάφεια και τα άλλα συμπεράσματα για τη ζημία. Επομένως 
επιβεβαιώνονται τα συμπεράσματα που αναφέρονται στις παραγράφους (30) 
έως (45) του κανονισμού για τον προσωρινό δασμό. 
Ζ. Τα συμφέροντα της Κοινότητας 
( 14) Δεν υποβλήθηκαν παρατηρήσεις όσον αφορά τα συμφέροντα της Κοινότητας 
στο πλαίσιο αυτής της διαδικασίας και δεν έγινε κανένα σχόλιο από τα 
ενδιαφερόμενα μέρη σχετικά με τα προσωρινά συμπεράσματα για το 
κοινοτικό συμφέρον. 
Επομένως επιβεβαιώνονται τα συμπεράσματα που συνάγονται στις 
παραγράφους (46) έως (50) του κανονισμού για τον προσωρινό δασμό. 
Η. Δασμός 
(15) Δεν υποβλήθηκαν παρατηρήσεις όσον αφορά τη μέθοδο που χρησιμοποίησε 
η Επιτροπή για τον καθορισμό των ποσοστών του δασμού που πρέπει να 
εφαρμοστεί, όπως καθορίζονται στις παραγράφους (51) έως (55) του 
κανονισμού για τον προσωρινό δασμό. 
Επομένως αυτά τα συμπεράσματα επιβεβαιώνονται και, επειδή τα περιθώρια 
του ντάμπινγκ όπως καθορίστηκαν οριστικά, υπερβαίνουν τα όρια της ζημίας 
που καθορίστηκαν για τους παραγωγούς που συνεργάστηκαν στην Μαλαισία, 
τα μέτρα πρέπει να επιβληθούν στα επίπεδα αυτών των περιθωρίων της 
ζημίας. Επειδή τα περιθώρια της ζημίας που καθορίστηκαν για τους 
παραγωγούς που συνεργάστηκαν στο Μεξικό και στις Ηνωμένες Πολιτείες, 
είναι ελάχιστα, δεν πρέπει να επιβληθούν οριστικά μέτρα αντιντάμπινγκ στις 
εισαγωγές του ομοειδούς προϊόντος που κατασκευάζεται από αυτούς τους 
παραγωγούς. 
θ. Είσπραξη των προσωρινών δασμών 
(16) Με βάση τα περιθώρια του ντάμπινγκ που καθορίστηκαν, η ζημία που έχει 
προκληθεί στην κοινοτική βιομηχανία, και λόγω της επισφαλούς κατάστασης 
αυτής της βιομηχανίας, θεωρείται αναγκαίο να εισπραχθούν οριστικά τα 
ποσά που έχουν κατατεθεί ως εγγύηση μέσω του προσωρινού δασμού 
αντιντάμπινγκ για όλες τις εταιρείες και στα ποσοστά του δασμού που 
επιβάλλεται οριστικά, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
1. Επιβάλλεται οριστικός δασμός αντιντάμπινγκ στις εισαγωγές μικροδίσκων 
3,5" που χρησιμοποιούνται για την καταγραφή και αποθήκευση 
κωδικοποιημένων ψηφιακών στοιχείων υπολογιστή, που υπάγονται στον 
κωδικό ΣΟ ex 8523 20 90 (κωδικός Tarie 8523 20 90 10) και καταγωγής 
Μαλαισίας, Μεξικού και Ηνωμένων Πολιτειών Αμερικής. 
2. Το ποσοστό του δασμού που πρέπει να εφαρμοστεί στην καθαρή τιμή, 
ελεύθερο στα σύνορα της Κοινότητας, πριν από τον εκτελωνισμό, είναι τα 
ακόλουθα: 
Χώρα Ποσοστό του δασμού Πρόσθετος κωδικός 
% TARIC 
Μαλαισία 46.4 8858 
Μεξικό 44.0 8882 
Ηνωμένες Πολιτείες 44.0 8857 
με εξαίρεση τις εισαγωγές των προϊόντων που κατασκευάζονται και 
εξάγονται στην Κοινότητα από τις ακόλουθες εταιρείες για τις οποίες 
εφαρμόζονται τα ακόλουθα ποσοστά του δασμού: 
Χώρα και παραγωγός Ποσοστό του δασμού (%) Πρόσθετος κωδικός 
TARIC 
α) Μαλαισία 
- Mega High Tech 12.8 8855 
- Diskcomp 26.4 8856 
3. Ο δασμός δεν εφαρμόζεται στις εισαγωγές του προϊόντος που περιγράφεται 
στην παράγραφο 1 και το οποίο κατασκευάζεται και πωλείται προς εξαγωγή 
στην Κοινότητα από τις ακόλουθες εταιρείες: 
Χώρα και παραγωγός Πρόσθετος κωδικός TARIC 
β) Μεξικό 
- Verbatim 8854 
γ) Ηνωμένες Πολιτείες 
- 3Μ * 8853 
- TDK " 8853 
- Verbatim 8853 
4. Εκτός και εάν θεσπιστούν διαφορετικές διατάξεις, εφαρμόζονται οι διατάξεις 
που ισχύουν για τους τελωνειακούς δασμούς. 
Αρθρο 2 
Τα ποσά που έχουν κατατεθεί ως εγγύηση μέσω του προσωρινού δασμού 
αντιντάμπινγκ δυνάμει του κανονισμού (ΕΚ) αριθ. 2426/95, εισπράττονται 
οριστικά μέχρι το ύψος του δασμού που έχει επιβληθεί οριστικά. 
Αρθρο 3 
Ο, παρών κανονισμός αρχίζει να ισχύει την επομένη της δημοσίευσης του στην 
Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε'κάθε κράτος μέλος. 
Βρυξέλλες, 
Για το Συμβούλιο 

ISSN 0254-1483 
COM(96) 122 τελικό 
ΕΓΓΡΑΦΑ 
GR 02 il 
Αριθ. καταλόγου : CB-CO-96-132-GR-C 
ISBN 92-78-01841-4 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβούργο